钦定古今图书集成/明伦汇编/官常典/第724卷 > 曾怘
## 钦定古今图书集成/明伦汇编/官常典/第724卷 > 曾怘

按《宋史忠义传》：“怘字仲常，中书舍人巩之孙，补太学
内舍生，以父任郊社斋郎，累官司农丞，通判温州，须
次于越。建炎三年，金人陷越，以琶八为帅，约诘旦，城
中文武官并诣府，有不至及藏匿不觉察者皆死，怘
独不往，为邻人纠察逮捕，见琶八辞气不屈，且言：‘国
家何负汝，乃叛盟欺天，恣为不道。我宋世臣也，恨无
尺寸柄以死国安能贪生事尔耶’！”时金人帐中执兵
者皆愕眙相视琶八曰：“且令出。”左右尽驱其家属四
十口同日杀之越南门外越人作窖瘗其尸。怘弟朝
散郎。时知杭州馀杭县事，制大棺，敛其骨，葬之天
柱山。事闻，予三资恩泽，官其弟怤子崇、“兄子。”皆将
仕郎。方遇难时，崇甫四岁，与乳母张皆死。夜值小雨，
张得苏，顾见崇亦苏，尚吮其乳。郡卒陈海匿崇以归，
后仕至知南安军。怘从弟悟。